dh-unibe/image-text_koenigsfelden-charters-post-1500 huggingface dataset:
Wir, die gemeinē kilchgenossen der kilchen zuͦ Stoͧffen, bekenēt offenlich fùr ùns und alle ùnser nakomē gemeinlich un̄ unverscheidē¬
lich als den̄ ùnser gnedig froͧwen eptissin un̄ convent zuͦ Kùngsfeld durch sunder lieby un̄ gnad, so sy zuͦ der jetzgen̄t₎ kilchen zuͦ Stoͧffē
gehept un̄ noch hand, ✳ ein mùt rogḡn geltz jerlichē geben un̄ an den buw un̄ hus ùnser froͧwen caplany ab irē guͦt in dem zwing zuͦ Stoͧffē
gelegen, so Uͤli Meyer selig vō Lentzburg inē jerlich davon ze zinse geben hat, abgelassen habent. das dawider un̄ gegen nuͦn un̄ hinfùr
zuͦ ewigē zittē die pfleger un̄ trager der selben unser froͧwē caplany oder caplän, so je zuͦ den zitten wirt ✳ oder ist, ✳ den gen̄t₎ ùnsern gnedigē,
froͧwē zuͦ Kùngsfeld₎ un̄ irē nachkomē jerlichen vō der selbē pfruͦnd un̄ caplany usz dem casten uff sant Martis tag zwein mùt roggē usrichtē,
geben un̄ gen Kùngsfeld₎ in irē sichern gewalt antwortē soͤllent un̄ wellent än irē costen un̄ schad₎, än alle intrag un̄ wideˀred. und also sol
der selb caplän unsˀ froͧwē alltars, so je zuͦ zittē ist oder wirt, zuͦ Stoͧffen in dē dorff uff dem obgeschrib̄n guͦt hushebig un̄ in allē diensten
brùchen, einungē, fedinē, höltz behuoͤtten als ein ferster. ✳ un̄ ob er vich hette, klein oder gros, durch sich selbs oder ander sine botten huͤetten oder
davō lonē zehuetten in den un̄ andern sachē, so jetz in dem vorgn̄t₎ twing zuͦ Stöffen brùchig sind oder hinfùr jemeˀ gebrucht un̄ ufgesetzt werdēt,
nùtzit, usgenomē als ander pursamii und hindersaͤssē daselbs zetuͦnd pflichtig un̄ schuldig sint, ✳ gewertig un̄ gehorsam sin ungevarlich, das ouch
der selb caplän, dem soͤlich pfruͦnd nach in̄halt der dotatiō un̄ confirmatiō inhalt gelichn̄ un̄ daruf presentiert ist oder wirt, soͤlichs also zehalten un̄ tuͦnd sich vˀschriben un̄ darūb ein instrumēt ùber sich gebē sol. un̄ also gelobn̄ wir, obgen̄t₎ kilchgenossē, fùr ùns un̄ die obgenāt₎
caplany, der selben caplän un̄ all unser nakomē soͤlichs wie vor un̄ nach stät by ùnser trùwē an eides statt war, staͤt un̄ vest zehaltē und dawider niemeˀ
zekomēt, zeredēt, zetuͦnd, schaffen noch verhengē, getän werd₎ in einich wise, sundeˀ inē des un̄ der zweyer mùt roggē geltz, so vor ständ, guͦt,
redlich, sicheˀ, volkomē werschafft ✳ un̄ was sich deshalb gebùrt, ✳ allenthalben un̄ allweg nach recht un̄ ir notdurfft zetuͦnd, also das uns die ogn̄t₎ caplāy
un̄ den caplän un̄ all unsˀ nakomē davor noch wider gātz nùtzit, ✳ schirmē, behelffen noch deken sol ùberal in einich wise alles ungevarlich. un̄
des zuͦ warē urkùnd hand wir, obgn̄t₎ kilchgenossē, mit ernst erbetten die ersamē, wisen schulth̄n un̄ raut zuͦ Lentzburg, das sy ir statt
insigel hand lassen henken an disen brieff, das wir, jetzgn̄t₎ schulth̄s un̄ raut, bekenēt getaun haben fùr sy, uns so wit un̄ ferˀ die sach
ùns, unser statt un̄ nachkom̄ beruͤrt als kilchgenossen der selbn̄ obgn̄t₎ kilchen zuͦ Stouffen, der geben ist uf samstag nechst vor der uffart ✳
unsers heˀren Jhesu xp̄i im jar gezalt ✳ vō der purt viertzehenhundert sechtzig un̄ vinff jar.
Königsf. 731
465
K
H 27
Staatsarchiv
AARGAU
wist j mt k₎
rogg₎
der capplany zuͦ Stoùff₎ ✳
x
vō der caply zu
Stoͧfen